El nombre d’inscrits en la Diada 2019 ha caigut un 25% respecte fa un any, i se situa en 37.000, segons ha informat l’Assemblea Nacional Catalana en un comunicat. Aquesta disminució contrasta amb l’augment del ritme de venda de les samarretes de la manifestació Objectiu Independència, amb 178.000 adquisicions, un 5% respecte de l’any passat.La xifra de busos reservats per assistir a la Diada es manté semblant a la de l’any passat, al voltant dels 450.

L’Assemblea interpreta aquesta aquest descens d’inscrits com una conseqüència al fet que aquest any no s’hagi organitzat cap “performance” i que, per tant, els assistents no veuen la necessitat d’inscriure-s’hi tot i que tenen la intenció d’anar-hi. Malgrat tot, l’ANC fa una crida a la ciutadania perquè “s’inscrigui igualment, per garantir l’èxit de l’organització”.